ming030890/wiki-yue-high-quality huggingface dataset:
甲型肝炎

甲型肝炎（粵拼：gaap3 jing4 gon1 jim4，簡稱：甲肝，英文：Hepatitis A），舊稱傳染性肝炎（英文：infectious hepatitis），係一種喺人類分佈廣泛嘅病毒性肝炎，有傳染性。

病原體
甲型肝炎病毒係一種冇外殼、單鏈嘅核糖核酸病毒，佢屬於微小核糖核酸病毒科肝病毒屬。佢係喺世界上造成急性肝炎嘅最重要病原體。喺衛生條件好嘅國家極少接觸到呢種病毒。呢種病毒抗高溫、酸鹼嘅能力非常高。佢一般通過接觸或食物同水嘅途徑傳染。因此喺公共衛生同家庭衛生差嘅地區感染率相當高，甚至可達100%。

分佈
甲型肝炎喺東南亞、俄羅斯、中東、地中海地區、成個非洲同中美洲以及南美洲好常見。

傳播
甲型肝炎通過消化道傳播，比如通過手摸到糞便或者尿，然後摸口。緊密嘅身體接觸、唔乾淨嘅食水同煮唔熟嘅嘢食、糞便污染嘅食物係最常見嘅感染途徑。尤其係用糞便施肥嘅蔬菜同海產（比如貝殼等）非常容易感染甲型肝炎。

過程
甲型肝炎潛伏期15至50日，平均28日。急性甲型肝炎可以維持數週以至數月。與其它病毒性肝炎相比，甲型肝炎比較緩同，尤其兒童嘅病狀一般比較輕，有時甚至完全冇病狀。甲型肝炎唔會轉化為慢性，因此唔會導致肝臟長期被破壞。甲型肝炎最容易感染嘅時候係病狀爆發前一至兩個禮拜。但係好返之後嗰一個禮拜都有機會惹到人。雖然大多數病人唔使入院，但係有大概十分一病人係要入院治療。治療時間一般係四至八個禮拜（極少達18個月）。

症狀
潛伏期後病人會噁心、嘔、肚痛、發熱、肚痾、精神不振，一般甲型肝炎冇黃疸，少數有嚴重黃疸，尿顏色深，有可能發生膽汁堵塞。

診斷
當病人因肝炎症狀就醫時，幾乎為血清IgM Anti-HAV，因此敏感度極高。IgG Anti-HAV出現時間較慢，急性甲肝發病三個禮拜後呈陽性，標記可持續多年，但只係代表感染過甲肝同埋有免疫力，但證明唔到急性或者感染時間。

預防或治療
針對甲型肝炎可以用接種疫苗來預防或治療。以前疫苗係被動疫苗，近來亦有主動疫苗。疫苗要分三次注射入肌肉，第二次喺第一次後兩個禮拜注射，第三次喺半年後。一般完成兩至三次接種後，疫苗嘅保護力大概係6~8年。依照世衞顯示，12個月以下幼兒唔可接種甲型肝炎疫苗。
甲寅

甲寅係六十干支入面嘅第51個。

甲寅年
甲寅年係黃曆第51年，係虎年嘅排序之一。
甲午

甲午係六十干支入面嘅第31個。

甲午年
甲午年係黃曆第31年，係馬年嘅排序之一。
甲午戰爭

甲午戰爭（又叫清日戰爭、清日甲午戰爭；日本叫日清戰爭），係喺1894年（大清光緒二十年）打嘅一場仗，由於呢年個干支係甲午，所以叫「甲午戰爭」。
呢場仗係由於大清同日本之間，為咗爭奪朝鮮半島控制權嘅同時，日本入侵大清而爆發，最後滿清政府戰敗，清政府被逼要簽署《馬關條約》，割讓臺灣、澎湖同附屬島畀日本。

起因
清國軍艦神符—媽祖
十九世紀中後期，沙俄帝國喺中國東北同埋朝鮮半島開始擴張勢力嘅行動。呢個時候，正進行緊明治維新嘅日本驚俄羅斯嘅擴張行動會影響到佢哋嘅發展空間。
1875年（大日本帝國明治八年，大清朝光緒元年），朝鮮國王李熙因為年紀重細，所以由佢爸爸李昰應攝政，即係大院君。由於佢排外，所以落咗一道命令，邊個同日本人交涉嘅話，邊個就要處死。
同一年，一艘叫雲揚號嘅日本軍艦航行去朝鮮江華島附近進行勘測工作。由於當時嘅反日氣氛，所以江華島上面嘅守軍就向雲揚號開火。但由於雲揚號全力反擊，江華島炮台因此畀日本人摧毀。之後，日軍更加登陸佔領永宗城。
呢次衝突後，朝鮮被迫同日本喺江華島上簽訂一條不平等條約，即係江華島條約。條約中列明，朝鮮政府必須畀日本人擁有貿易特權；同時，朝鮮同埋日本要互相承認對方係獨立國家。因為呢個條約，朝鮮逐步走入成為日本殖民地嘅道路。
呢件事過後，朝鮮政府內部嘅保守派同維新派出現爭論。保守派人認為，朝鮮最好保持以往「事大交小」嘅外交方式，即係繼續承認大清帝國係朝鮮嘅宗主國。但係維新派人就認為，大清帝國喺呢十幾年裏面，連自己嘅國土都保唔住，經常畀外國列強入侵割地，所以大清帝國已經唔再可靠。朝鮮而家應該同歐美列強建交，靠外國人嘅力量嚟發展朝鮮同埋抵抗日本。
甲子

甲子係六十甲子干支入面順序為第1個，遁還方法形式迴流干支嘅每個年份循環之一，稱為一甲子，表示用循還60年嘅第1個。

甲子年
甲子年係黃曆第1年，係鼠年嘅排序之一。
甲山

甲山（韓文：갑산군／甲山郡 Kapsan gun */?）係朝鮮民主主義人民共和國兩江道嘅一個郡。
甲仙區

甲仙區（粵拼：gaap3 sin1 keoi1）係台灣高雄市嘅一個市轄區。
甲子書學會

甲子書學會（英文：The Jiazi Society of Calligraphy）係香港一個專注中國書法嘅非牟利藝術團體，1985年註冊成立。
美屬處女羣島

美屬處女羣島（英文：Virgin Islands of the United States 或者 United States Virgin Islands，縮寫USVI或者VI，丹麥文：Amerikanske Jomfruøer），又譯做美屬維京羣島或者美屬維爾京羣島，係一群加勒比嘅島嶼，亦係美國喺加勒比海嘅一個非合併建制屬地（Organized Unincorporated Territory）。
美屬處女羣島地理上屬於處女羣島（英文：Virgin Islands archipelago）嘅一部份，位於細安地列斯群島（英文：Lesser Antilles）嘅背風群島（英文：Leeward Islands）入面，美屬處女羣島嘅東邊係美國嘅波多黎各自由邦（英文：Commonwealth of Puerto Rico），而美屬處女羣島嘅西邊就係英屬處女羣島。
美屬處女羣島係由聖克羅伊島（英文：Saint Croix Island）、聖約翰島（英文：Saint John Island）、聖湯馬士島（英文：Saint Thomas Island）三座主島，以及大大小小50座比較細嘅小島同島礁組成。美屬處女羣島嘅總面積為133.73平方英里（或346.36平方公里）。首府位於聖湯馬士島上面最大嘅城市莎樂阿馬利。
美屬處女羣島喺1754至1814年嘅丹麥-挪威聯合王國時期，以及1814年丹麥-挪威聯合王國解散後丹麥王國嘅時期，原本係叫丹屬西印度群島（丹麥文：Dansk Vestindien，英文：Danish West Indies），直到1917年丹麥根據《丹屬西印度群島條約》，以美金$25,000,000將群島賣畀美國之後改名，自此成為美國嘅其中一個非合併建制屬地。美屬處女羣島喺1954年根據《處女羣島建制修訂法》（英文：Revised Organic Act of the Virgin Islands）確立建制，至今舉行過6次美屬處女羣島制憲會議（1964年、1971年、1977年、1980年、2009年、2020年）。
截至2021年，美屬處女羣島估算人口為105,870，以非裔加勒比人後代為主。美屬處女羣島最主要嘅經濟活動為旅遊以及其相關行業。

語源
處女羣島呢個名係由探險家哥倫布喺1493年，根據聖烏蘇拉與11,000個處女嘅傅說，命名為「Santa Úrsula y las Once Mil Vírgenes」（中文：聖烏蘇拉與一萬一千處女）而嚟嘅。後嚟省略成為「處女羣島」。

同歐洲人接觸前
位於聖約翰島上，處女羣島國家公園入面嘅古代石刻
美屬處女羣島最初嘅原住民係西波內人（英文：Ciboney）同阿拉瓦克人（英文：Arawak），有啲學者認為佢哋早喺公元前1000年以前已經喺島上居住。而加勒比人（英文：Kalinago或Carib）就大概喺公元1500年左右嚟到島上。
一般相信，第一個見到處女羣島嘅歐洲人，係喺1493年進行緊佢第二次遠航時嘅哥倫布，當其時哥倫布對處女羣島嘅稱呼，亦係今日處女羣島呢個名嘅由來。後嚟西班牙人喺1555年左右喺處女羣島度落腳，而英國同法國嘅移民就係喺1625年到達聖克羅伊島。再後嚟嘅時期就係由西班牙、法國、英國以及荷蘭各自所佔據各個島嶼嘅一段複雜嘅時期。

丹屬時期
内文：丹屬西印度群島
1833年，位於聖克羅伊島上嘅霍根斯堡莊園
丹麥-挪威聯合王國亦同樣對羣島抱有濃厚興趣，丹麥西印度公司喺1672年同1694年，分別喺聖湯馬士島同聖約翰島上落腳，並喺1733年向法國買起咗聖克羅伊島。群島喺1754年正式成為丹麥嘅殖民地，並被命名為丹屬西印度群島（丹麥文：De Ｄansk-Vestindiske Øer）。最初喺當地嘅貨幣叫丹屬西印度Rigdaler，後嚟喺1849年由daler所取代。島上嘅環境同氣候，被認為非常適合種植屬於產糖作物嘅甘蔗，於是當其時嘅丹麥就從非洲引入黑奴，並喺18世紀至19世紀早期大力發展當地嘅經濟。其餘嘅經濟作物包括棉花同藍染染料。而喺17至18世紀，亦有一定數量嘅猶太人喺丹屬西印度群島上面落腳。

執法部門
美屬處女羣島嘅執法係由美屬處女羣島警察局（英文：United States Virgin Islands Police Department，USVIPD）負責嘅。

健康
2010年，美屬處女羣島嘅全國平均預期壽命為79.61年，男性預期壽命為76.57年，女性預期壽命為82.83年。
美尾敦

美尾敦（1983年1月26號—）係日本足球員，司職中場，效力過甲府風林，京都不死鳥，鳥取飛翔，及FC岐阜。
美山省

美山省（阿拉伯文：ميسان‎）係中東國家伊拉克嘅十九個省之一。
美山加戀

美山加戀 ，係日本嘅一個女藝人同埋配音員。
美少女遊戲

美少女遊戲（galgame）指有一大柞美少女做拍拖對象嘅戀愛模擬遊戲，主打異性戀男人市場。
美居希

美居希（法文：Mercurey），係法國布爾岡桑恩盧華嘅其中一個市鎮。
竹絲

竹絲，係竹刨出嘅幼條，幼到一絲絲噉。

文
英文叫bamboo shavings。
竹篙灣

竹篙灣（英文：Penny's Bay）喺香港大嶼山東北，係香港迪士尼樂園度假區嘅所在地。竹篙灣喺地區行政上大部份屬於荃灣區，不過大概喺美國小鎮大街以南嘅地方屬於離島區。
竹篙灣公路

竹篙灣公路（英文：Penny's Bay Highway）係條喺香港荃灣區大嶼山東北嘅快速公路，來往陰澳同竹篙灣，連接住北大嶼山公路，長1.09公里。
竹篙灣嘴

竹篙灣嘴，又寫做竹篙灣咀，係香港新界大嶼山竹篙灣一個海角，自從起香港迪士尼樂園填海後，海角經已變咗內陸，位置約莫係迪士尼樂園公共運輸交匯處。
竹絲雞

竹絲雞（英文：Silkie），又叫烏骨雞、烏雞，係家雞其中一種，毛係白色，但骨同肉都係黑色。中國人通常會用佢嚟燉湯，有滋陰清熱、補肝益腎、健脾止瀉嘅食療功效。
竹篙

竹篙係種用品，由竹整成嘅長桿，用嚟撑艇。
竹篙灣發電廠

竹篙灣發電廠（英文：Penny's Bay Power Station），全名竹篙灣燃氣輪機發電廠，係香港大嶼山竹篙灣一座燃氣輪機發電廠，由中華電力營運，1992年開始用。
竹篙灣發電廠係中華電力嘅後備發電設施，有3組100兆瓦單循環燃氣渦輪機，用超低硫柴油做燃料，可以喺12分鐘內運作。
竹翠公園

竹翠公園（Wonderland）係香港一個公園，屬西九文化區嘅一部份，喺香港故宮文化博物館北面，佔地14萬平方呎。公園前身係臨時嘅苗圃公園，2022年定名做「竹翠公園」，提供容納六千人嘅戶外表演場地。
睡公主

《睡公主》（粵拼：seoi6 gung1 zyu2），又有叫《玫瑰公主》或者《睡美人》，係德國《格林童話》收錄咗嘅其中一個童話故事，亦都有喺 14 世紀嘅加泰隆尼亞文詩歌度出現。《睡公主》內容大概係講有位公主受詛咒而一路睏覺，直到有位王子咀佢先至醒。

情節
以下呢個情節大要係反映緊廿世紀起最常見嗰個版本。要留意嘅係《睡公主》源自民間故事，坊間流傳住多個版本。某啲版本可能同以下嘅大要有明顯出入。
好耐好耐以前有一位國王同一位皇后，佢哋啱啱生咗位小公主。佢哋兩個都希望小公主大個咗會生得靚性格又好。但好景不常，有個邪惡又法力強大嘅仙子向小公主落咗個咒語：邪惡仙子咒公主的確會成為一個又靚、又健康、又性格好嘅女仔，但會喺 16 歲生日嗰日手指俾紡織用嘅針拮到而死亡。國王同皇后好驚，不過喺呢個時候，公主個神仙教母出手，神仙教母法力唔夠邪惡仙子咁勁，做唔到完全打消個咒，但就將個咒減弱咗－個咒變成「公主會喺 16 歲生日嗰日手指俾紡織針拮到，但淨係會因此進入 100 年嘅長眠；睏咗 100 年後，佢會俾一個靚仔嘅王子咀一啖，因而醒返」。國王同皇后知個女保得住條命之後，即刻鬆咗啖氣。
到咗公主 16 歲生日嘅日子，皇宮上下都忙住搞慶祝會，國王記得邪惡仙子落嘅咒因而囉囉攣。主管典禮嘅大臣留意到有平民婦女喺度做編織（帶住針），向國王作出警告。國王一氣之下想重罰班平民婦女，但受到皇后勸阻。然後公主到場，在場嘅眾人開始跳舞，國王同皇后仲請咗幾位王子嚟，想俾個女揀個做老公。冇幾耐，有個著住斗篷嘅古怪阿婆到場，送咗個紡錘俾公主，公主對件物件覺得好好奇（國王同皇后因為唔想個詛咒應驗，由細到大都唔俾公主掂紡織嘢）。國王同皇后留意到即刻想阻止公主掂個紡錘，但已經太遲：公主已經唔小心手指俾個紡錘拮到。然後公主就開始頭暈，並且倒地昏迷。個古怪阿婆除低佢件斗篷，原來佢就係邪惡仙子，邪惡仙子大笑，諗住公主已經死咗。不過神仙教母到場，指出公主只不過係睏著咗。然後就叫啲僕人幫手將公主捧上去床，而神仙教母就向成個王國施咗一個咒語，令所有人都同公主一樣進入沉睡，同時一大團有刺嘅植物生咗出嚟圍住成座皇宮，令個王國同外界隔絕。
過咗 100 年之後，有個靚仔又勇敢嘅王子喺度同一班貴族一齊打獵。佢班朋友同其他在場貴族玩得好開心，但王子有啲唔開心想自己一個人獨處吓。王子一支公走入森林嗰度，撞到神仙教母，神仙教母揀王子做幫公主解咒嘅人。神仙教母施法，令王子見到沉睡緊嘅公主，王子即刻對公主產生好感，然後神仙教母向王子解釋成件事嘅來龍去脈，王子就要求神仙教母帶佢去見公主。神仙教母應佢要求，帶佢去收埋咗喺有刺植物入面嘅皇宮嗰度。邪惡仙子出場，想阻止佢哋，但王子同神仙教母一齊合力打低佢。到咗皇宮之後，王子咀瞓緊覺嘅公主一啖，破解個魔咒，成個王國嘅人跟住醒返。
最後王子同公主喺成個王國嘅人見證下成婚，神仙教母施法祝福兩個人，大團圓結局。
1899 年呢幅水彩畫描繪王子望住睏著咗嘅公主。

改編
睇埋：睡公主 (芭蕾舞劇)同睡公主 (1959年電影)
呢個童話故事有畀人改編做芭蕾舞劇。
亦可以睇吓 1959 年嘅迪士尼動畫電影《睡公主》。
睏覺房

睏覺房又叫睡房，係間屋入面用嚟睏覺嘅房，通常有張大床，除咗睏覺之外，亦可用嚟扑嘢。
睚魯嘅女復活

睚魯嘅女復活係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文
「
耶穌到咗會堂主管嘅屋企，見到吹鼓手同亂哄哄嘅一班人，就話：「返去啦！呢個女仔未死，而係瞓着咗。」佢哋就嘲笑佢。人群被趕出之後，耶穌就入去，拉住佢隻手，女仔就起身。於是呢個消息傳遍咗嗰個地方。
」

——《馬太福音》9章23-25節
「
耶穌重係講緊嘢嘅時候，有人由會堂主管嘅屋企趕嚟，話：「你個女死咗，何必再麻煩老師呢？」耶穌聽到佢哋講嘅嘢，就對會堂主管話：「唔使怕，只要信！」於是佢帶住彼得、雅各同雅各嘅細佬約翰一齊去，唔准其他人跟住佢。佢哋嚟到會堂主管嘅屋企，耶穌見到佢哋好嘈，並有人大喊大叫，就入到裏面，對佢哋話：「點解大吵大鬧呢？佢唔係死咗，係瞓着咗。」佢哋就嘲笑耶穌。耶穌將佢哋都趕出去，帶住女仔嘅父母同跟隨嘅人入去女仔間房，就拉住女仔隻手，對佢話：「大利大，古米！」意思即係話：「女仔，我吩咐你，起身！」嗰個女仔即刻起身行，佢已經十二歲；佢哋就非常驚奇。耶穌鄭重噉吩咐佢哋，唔好畀人知道呢件事，又叫人畀嘢佢食。
」

——《馬可福音》5章35-43節
「
耶穌重係講緊嘢嘅時候，有人由會堂主管嘅屋企趕嚟，話：「你個女死咗，唔使再麻煩老師喇。」耶穌聽到就對佢話：「唔使怕，只要信！佢會好返嘅。」耶穌到咗佢屋企，除咗彼得、約翰、雅各，同女兒仔嘅父母，唔准其他人一齊入去。嗰度嘅人都為呢個女仔大喊大叫。耶穌話：「唔好喊，佢唔係死咗，係瞓着咗。」佢哋知道女仔已經死咗，就嘲笑耶穌。耶穌拉住女仔隻手，呼叫話：「女仔，起身啦！」佢嘅靈魂就返咗嚟，佢立即起身。耶穌叫人畀嘢佢食。女仔嘅父母非常驚奇；耶穌吩咐佢哋唔好將所發生嘅事話畀任何人知。
」

概覽
睚魯嘅工作崗位係主持會堂嘅行政同會堂中所有嘅禮拜事宜。猶太人嘅會堂係社區中心，做呢個職位嘅人係社區賢才，非常受敬重，因此睚魯係個成功人士。喺佢睇嚟人生冇乜不足之處。就喺呢個時候，佢嘅獨生女病重，就快死，令到佢心中驚得六神無主。所以嚟到耶穌嗰度，跪喺佢腳前，求耶穌醫治。但係，睚魯嘅信心唔及百夫長嘅信心咁大。耶穌話：「唔使怕，只要信！」係要激勵睚魯嘅信心。惟有信心先至能夠消除懼怕。呢句說話能夠幫助有懼怕嘅人，堅固受試煉嘅人，激勵多勞苦嘅人，安慰就快去世嘅人。
睡在我上鋪的兄弟

《睡在我上鋪的兄弟》係中國歌手老狼嘅一隻校園民謠歌。呢隻歌由高曉松填詞同作曲，收錄喺大地唱片喺1994年4月出嘅專輯《校園民謠1》。
睏覺衫

睏覺衫（又寫瞓覺衫）係專門喺睏覺嗰陣著嘅衫同褲，通常柔軟同鬆身，等人可以好舒服咁睏返覺。
石蓮掌

石蓮掌（粵拼：sek6 lin4 zoeng5；學名：Echeveria secunda），又嗌八寶掌（baat3 bou5 zoeng5）或玉蝶（juk6 dip6），係景天科擬石蓮屬嘅多肉草本植物或亞灌木，原產墨西哥伊達爾戈州，而家喺墨西哥同中國大陸嘅沙漠地區先至搵到。
佢既係種沙漠植物，又係中國大陸成日見到嘅多肉植物之一。

樣
植株有短梗。好易喺基部萌生。梗頂重有細蓮座葉堆，遇泥即生根。葉互生，生喺短縮莖位，樣似短匙，稍直立，先端圓兼有些少尖重稍微向入面彎，成樖嘢睇落去似漏斗噉。葉淺綠或藍綠，質地稍薄，披咗白粉或蠟質膜。花屬總狀花序，攣埋到似蝎尾，亦有時係單生到似聚傘花序噉；花似鐘，先端5裂，朱紅，頂端黃；每年6～8月開花。果屬蓇葖果。

適應環境
植株鍾意喺有暖而乾燥，夠嗮陽光嘅條件入面生。幾禁乾燥同半邊黑嘅地方。不過佢唔禁黑麻麻、潮濕、及凍冰冰天氣環境。

用途
植株好多時用嚟整盆景植物，亦可以喺温室入面搞沙漠植物景觀。
石英岩

石英岩係變質岩嘅其中一種，主要成份係石英。
石英鐘

石英鐘（quartz clock）係指用石英結晶調控嘅電子振盪器嚟計時嘅鐘。

歷史
石英鐘最早喺1927年發明，而世界上第一款石英手錶原型喺1967年面世，仲參與咗1967年的瑞士納沙泰爾天文台（Neuchâtel Observatory）年度競賽：包括瑞士中心電子製表中心（Centre Electronique Horloger）發明嘅Beta 1原型，同日本精工發明嘅阿斯特隆（Astron）原型（精工從1958年開始從事石英鐘）。1969年12月，日本精工率先推出世界上第一款石英表——阿斯特隆（Astron），標誌住石英革命（quartz revolution）嘅開始。

準確度
石英晶體有好高嘅Q值，加上本身固有嘅振動頻率好穩定，所以石英鐘有好高嘅精準度；而家石英鐘嘅頻率穩定度好過10-10。
石蔭梨木道公園

石蔭梨木道公園，香港公園之一，遊樂場之一，喺新界葵涌，石蔭梨木道同和宜合道交界，英文叫Shek Yam Lei Muk Road Park。行政上歸葵青區。設施有緩跑徑、健身徑。
石英燈

石英燈，又叫鹵素燈，係種燈膽，用加咗鹵素（通常係碘或者溴）塗層嘅石英玻璃整，比普通燈膽有比較長嘅壽命同比較高嘅發光效率。
石蒜科

石蒜科（學名：Amaryllidaceae）係單子葉植物，天門冬目嘅一個科。石蒜科分咗做三個亞科，約莫有60屬，800幾種，主要生長喺溫帶嘅地方。
下面呢啲屬係比較出名同埋成日用嚟畀人栽培同欣賞嘅：
君子蘭屬 - 君子蘭
朱頂紅屬 - 朱頂紅
石蒜屬 - 石蒜
水仙屬 - 水仙
膠東半島

膠東半島係中國山東半島東部嘅地區，響膠萊河東面，包括煙臺、威海同青島東部。
膠樽

膠樽係用塑膠造嘅樽，主要用嚟裝水、飲品、油等液體，亦都可以用嚟擺藥物等。膠樽有唔同大細，亦可以用唔同材料製成，其中以PET塑膠製成嘅膠樽最常用。
維基同享有多媒體嘅嘢：Plastic bottles
膠戰

《膠戰》（英文：Be ON Game）係香港MakerVille製作嘅遊戲節目，由岑珈其、劉沛蘅、魏浚笙、黃正宜、呂爵安同徐浩昌主持，節目主持會玩下一啲「玩膠」遊戲，定位參考韓國遊戲節目《Running Man》，到依家製作咗三季同埋兩個特備節目。

各輯節目
節目第一季由2020年12月21號到2021年1月8號逢禮拜一到五23:00-23:30喺ViuTV播。
賀年特備節目《膠戰新春SP》（Be ON Game CNY SP）喺2021年2月12號禮拜五（大年初一）20:30-21:30播。
節目第二季《膠戰S2》（Be ON Game Season 2）由2021年10月10號到2022年1月30號逢禮拜日22:30-23:30播。
特備節目《膠戰SSP》（Be ON Game SSP）原定喺2022年8月6號禮拜六20:30-22:00播；因MIRROR演唱會意外事故，終安排延期至喺2022年10月8號禮拜六21:35-23:00播。
節目第三季《膠戰S3》（Be ON Game Season 3）由2023年7月3號到7月19號逢禮拜一到五21:30—22:30播。

節目調動
第一季
2021年1月1號：由於19:00-23:30要轉播《2020年度叱咤樂壇流行榜頒獎典禮》，嗰日節目順延到1月2號禮拜六同一時段播。
膠東人

膠東人，有啲人叫萊人[未記出處或冇根據]，即係以膠遼官話做母語嘅漢族分支，主要分佈喺膠東半島一帶。

史文嘅考典
據載喺周武王伐紂嘅時代，東夷古國東遷到半島地區，而同當時嘅東萊國并存，萊人同夷人共處呢度而被中原稱為咗「萊夷之地」。呢個就係上述說法嘅緣由。 古代嘅高句麗、扶餘國、百濟、東濊據話都係由東夷人建立嘅。
而膠東人到現代可以包容嘅族群範圍，就據信係包括咗東北地方嘅大連人、煙臺人、威海人、丹東人、青島人、濰坊人、撫遠人、密山人、虎林人、勃利人 ，尤其係大連人、煙臺人、威海人。
有部份日本學者提出過騎馬民族征服王朝學說，覺得高句麗人、扶餘人係日本民族嘅起源。
膠水

膠水泛指可以用來黐埋兩件嘢嘅液體。用飯或者麪粉整嘅叫漿糊，通常唔會叫膠水。但係相對糊狀嘅膠水亦都有人叫漿糊。
唔係所以膠水都係黐笠笠嘅，例如模型膠水其實係一種天拿水。
膠球鼓藻屬

膠球鼓藻屬（學名：Cosmocladium）係車軸藻門鼓藻科嘅一個屬。
膠手套

膠手套係用塑膠整嘅手套，多數都係乳膠或者橡膠，有啲用完即棄，有啲可以再用返，主要用嚟保護隻手。
膠杯

膠杯係用塑膠做主要材料嘅杯，有啲可以做到透明。
多數膠杯都唔耐熱，所以只可以裝凍飲，唔裝得熱飲。
由於塑膠要幾百年先可以降解，對環境同海洋都做成污染，所以越來越多有環保意識忌人都開始要求「走塑」，即係盡量減少用膠杯、膠飲筒之類忌嘢。
膠紙

膠紙係用來黐住嘅帶，帶一面或兩面有一浸膠，用來黐嘢嘅。膠紙嘅紙可以有唔同質料，有啲係紙，有啲係布，有啲係塑膠膜，各有唔同用途。
膠紙通常都係單面，用來黐住兩塊併埋或疊住嘅面上面，而雙面膠紙就將兩塊面背對背咁黐埋。

歷史
膠紙係 Richard Drew 1926年喺 3M 發明。
矢野正明

矢野正明 ，係日本嘅一個男配音員。

配音作品一覽
呢個表唔完整，歡迎加料。
矢野喬子

矢野喬子（1984年6月3號—）係日本足球員，踢後衞，曾經喺2003～2012年間為日本女子足球代表隊出場74次，入咗1球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃、2008年夏季奧林匹克運動會、2011年FIFA女子世界盃同2012年夏季奧林匹克運動會。
矢部次郎

矢部次郎（1978年5月26號—）係日本足球員，司職中場，效力過名古屋八鯨，鳥棲砂岩，Arte Takasaki，及奈良倶楽部。
矢野大輔

矢野大輔（1984年10月26號—）係日本足球員，司職後衞，效力過大阪飛腳，鳥棲砂岩，及熊本羅亞素。
矢薙直樹

矢薙直樹 ，係日本嘅一個男配音員。

配音作品一覽
呢個表唔完整，歡迎加料。
社會帝國主義

社會帝國主義（Social imperialism）係指打住社會主義旗號嘅帝國主義，由中華人民共和國首先提出，用嚟批評蘇聯。
1956年，蘇聯領導人赫魯曉夫大肆批評前領導人史太林，開始同中華人民共和國關係惡化。1968年，由蘇聯帶頭嘅華沙公約組織入侵捷克斯洛伐克，中華人民共和國認為蘇聯嚴重偏離咗社會主義路線，變咗新嘅帝國主義力量，所以就叫佢「蘇聯修正主義」（簡稱「蘇修」）同埋「社會帝國主義」，到1978年鄧小平正式做咗中華人民共和國領導人之後，先至唔再噉稱呼。
1974年，鄧小平代表已經攞到中國代表權嘅中華人民共和國，喺聯合國大會演講，佢話：如果中國有朝一日變咗色，變做一個超級大國，又喺世界蝦蝦霸霸，周圍恰人哋、侵略人哋、剝削人哋，噉世界人民就應該幫中國扣返頂「社會帝國主義」嘅帽，應該踢爆佢、反對佢，同埋同中國人民一齊打倒佢。
社會團體

社會團體，又叫做社團，係一班人聚集成社、幫派、團體、工會、學生會、政黨、公司等。有合法例如有限公司、慈善團體，又有地下組織好似赤軍、同盟會、太平天國、三合會等。
社會團體有佢哋嘅組織目的、使命、企圖、行為模式，共同企業文化、價值觀。當社團成員嘅目標一致，團結令佢哋發揮團隊精神，否則或前景已經冇希望，又或者使命已經完成，社團就會解散。
社會學

社會學（粵拼：se5 wui2 hok6 | 英文：sociology），廣東話日常用語有嗌 sou6 si6，屬於社會科學嘅一門學問，通常係講探索社會秩序、人類嘅集體行為同埋一般社會法則嘅相關研究嘅領域。古典社會學理論三大家有韋伯（Max Weber）、涂爾幹（Émile Durkheim）、馬克思（Karl Marx）對社會學影響最深。
社會工作

社會工作係一門社會科學嘅學科，亦係一種專業，透過提供資源同服務去改善社會上各種弱勢社群嘅生活。從事社會工作嘅人叫社會工作者，簡稱社工。
社會心理學

社會心理學（英文：Social Psychology）係心理學嘅一門分支，專門研究個人對其他人產生咩嘢思維、感受同行為，同埋個人嘅思維、感受同行為點樣受到其他人嘅影響。
社會問題

社會問題，係社會科學、公共行政學、社會工作者成日面對嘅難題，係社會規範上出現差異現象。好似人口老化，失學、失業、童工、早婚、未婚產子、單親家庭，貧富懸殊、三農問題咁。社會問題一般對社會有負面影響，政府同社會人士一齊都好難解決。重有反對派、上訪苦主咁，社會問題一定搞到當局頭都大。

例子
好似有個城市「高地價」社會問題，新任政府推出八萬五政策對付，點知副作用搞到樓價急降，經濟不景，人人上街示威，叫政府下台。
社會地位

社會地位係一個社會學概念，代表住一個人喺社會嘅價值層次。高價值嘅象徵包括尊重、榮譽、假設性天份等等。
社會學家一般都同意，社會地位係一個社會，對一啲關顧社會其他人或者勇於主動人嘅報酬。同一時間，社會地位可能喺社會建立唔平等，因爲一個人地位嘅高低通常都決定有幾多好處，包括健康、影響力、權力、財富等等。
社會地位係基於一個社會嘅價值觀嘅信念，決定邊個好，邊個唔好。呢個可以係基於實際能力上嘅分別（例如運動員），亦可以係純粹一種社會觀念（例如做律師係高地位）。
社會工作者註冊局

社會工作者註冊局（Social Workers Registration Board）係根據香港法例第505章《社會工作者註冊條例》喺1998年1月16號成立嘅香港法定機構，負責監察香港社會工作者嘅素質，保障服務使用者同埋公眾嘅利益。社會工作者註冊局由十五位成員組成，當中八位由註冊社工選出、六位由香港特別行政區行政長官委任，重有一位係社會福利署署長或者佢嘅代表，每屆成員嘅任期係三年。
社會影響

社會影響 (英文：Social Influence) 係一種社會學嘅現象，講緊一個或者一班人會隨住個社會嘅變化而跟住去改佢哋嘅行為。社會影響發生嘅方法包括：埋堆、社會化、領導才能、同埋市場學等等。呢啲變化可以係嚟自某啲其他人嘅行為或者睇法，亦有可能係嚟自大家估其他人會有嘅行為或者睇法。
喺1958年，哈佛大學嘅心理學家 Herbert Kelman 提出將社會影響分做3種：
Compliance (聽話)：口講話同意其他人，不過心底裏其實唔認同，只係唔出聲
Identification (認同)：因為對於某啲高社會地位嘅人，例如KOL，有好大嘅尊重，所以開始跟佢哋嘅睇法
Internalisation (深入化)：無論口講定係真心，都係接受某一種信念或者行為
學家 Morton Deutsch 同埋 Harold Gerard 形容人有兩種需要，令到社會影響嘅出現。第一個係知識社會影響（英文：Informational social influence） (英文：Informational social influence)，即係人好想自己啱嘅需要；第二個就係名義社會影響（英文：Normative social influence） (英文：Normative social influence)，係人好想其他人鍾意自己嘅需要。第一個令本身已經唔係好肯定應該點揀嘅人，去跟大隊嚟諗，係對於心底嘅影響。第二個就係唔想喺社會畀其他人知道自己有一個比較騎呢嘅諗頭，想大家都鍾意自己，所以就跟大隊。但係，呢個就純粹係對於口講嘅影響，心底裏可能一樣照舊咁諗。
第四屆鮮浪潮國際短片節

第四屆鮮浪潮國際短片節係香港短片競賽，喺2009年舉行。
第時

一幅 1900 年想像第時情況嘅畫；科幻作品好興對第時情況作出想像。
第時（粵拼：dai6 si4），用漢字又可以寫做遞時，亦叫未來、將來，有時會叫第日，係種時間概念，指而家之後嘅時間，啲事仲未發生。

物理思考
睇埋：時空穿梭同狹義相對論
根據狹義相對論，一個人如果用極快（接近光速）嘅速度飛行，就會引致時間膨脹，可以係好短嘅時間內去到未來，可以算係時空穿梭嘅一種形式。
第四埲牆

第四埲牆（粵拼：dai6 sei3 bung6 coeng4；英文：The Fourth Wall）係戲劇同寫作上嘅一個概念。
想像有班演員喺度演舞台劇，個舞台俾三埲牆圍住，觀眾能夠睇到舞台上嘅演員，但演員一般都要想像自己係戲入面嘅角色，扮到好似自己睇唔到觀眾噉－即係話由戲中角色嘅角度睇，個舞台就彷彿就好似有「第四埲牆」噉，令佢哋睇唔到觀眾。而如果考慮嗮所有能夠表達故仔嘅媒體嘅話，第四埲牆呢個概念可以廣義化成
「
喺電影或者文學作品等嘅敘事體當中，啲角色嘅言行要表現出佢哋唔知讀者觀眾嘅存在。

」
呢條寫作上嘅常規。
打破第四埲牆（Breaking the fourth wall）係種敘事技巧，泛指打破第四埲牆呢條常規，俾故仔嘅角色直接同讀者觀眾講嘢，簡單嘅例子有故仔其中一個角色喺故仔完之後，行出嚟問讀者觀眾對個故仔有乜睇法噉。
第四泰國-老撾友誼大橋

第四泰國-老撾友誼大橋係泰國同老撾邊界嘅一條橋，跨過湄公河，由泰國清萊府連到老撾博膠會曬，長0.48公里，2013年起好。
第四產業

第四產業（英文：Quaternary sector of the economy），一般認為係指以提供智能化服務、技術研究為特徵嘅產業領域，對本身冇明顯利潤但係可以提升其他產業利潤嘅公共產業，亦即係通常講嘅創新產業，曾經一直計做第三產業，具體包括自動化、醫療相關研發、高新科學器材嘅技術同埋教育事業投資、通訊信息產業、政府部門等等。另外，提供呢種服務嘅人通常唔使直接同客戶接觸。第四產業亦係對「克拉克大分類法」（第一產業：農業、第二產業：工業、第三產業：除咗第一、二產業之外嘅其他產業）嘅延伸。
第四紀

第四紀係新生代入面最後一個紀，由258萬年前一直去到而家，即係響新近紀之後，可以再細分做兩個世：更新世同全新世。

研究史
第四紀呢個名最早係意大利地質學家基奧雲尼·阿爾杜伊諾（Giovanni Arduino）喺1759年研究波河河谷沉積情況嗰時提出嘅。到1829年，法國地質學家儒勒·迪斯努瓦耶（Jules Desnoyers）引用佢呢個定義。佢喺研究塞納河低地嘅沉積層嗰陣發現有一層比新近紀重要新嘅岩層，而呢個岩層一直延伸到地殼表面。
第四紀嘅時期基本上同最近嘅冰河期（包括而家嘅冰川回退期）相符。另一種分法係將300萬年前北極結冰嘅開始作為第四紀嘅開端，噉嘅話上新世嘅最新嗰部分都計埋入第四紀。不過亦有人唔承認第四紀嘅存在，而將佢睇成第三紀嘅一部分。
地質時代
第十甫路

第十甫路（粵拼：dai6 sap6 pou2 lou6）係中國廣東廣州荔灣區嘅東西走向馬路，喺荔灣區上下九地帶西邊隔籬。西邊從恩寧路同寶華路嘅交界開始，一直向東去到下九路、文昌南路同埋十八甫北路嘅交界。

概要
全長417米，闊10米。2車道，凈畀從西行到東邊，而珠璣路以東唔畀行車。

史
睇埋：第十甫同殺人十八甫
呢條馬路係由於清朝嘅殺人十八甫嘅傳說先至改咗噉嘅名。喺文化大革命嗰陣，爲咗紀念向秀麗同志先至改咗嗌「秀麗一路」。到咗1981年就改返原嚟嘅名，即係「第十甫路」。

特色
呢條馬路嘅兩邊都有騎樓，其中珠璣路嘅東邊係家陣嘅上下九步行街一部分。

俗語
廣州入面成日有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。
第戎

第戎（法文：Dijon）係法國黃金丘首府，全國第17大城，人口約莫15萬。佢最出名係出第戎芥辣，亦出名出葡萄酒。
石川研

石川研（1970年2月6號—）係日本足球員，司職守門員，效力過名古屋八鯨，大阪飛腳，水戶蜀葵，及市原JEF聯。
石川英郎

石川英郎（日文：石川 英郎／いしかわ ひでお Ishikawa Hideo，1969年12月13號—）係日本男配音員，兵庫縣西宮市人，依家隸屬青二。
代表作有宇智波鼬（火影忍者）、風鳴弦十郎（戰姬絕唱SYMPHOGEAR系列）同埋霍布迪（ONE PIECE）。
石川裕司

石川裕司（1979年7月2號—）係日本足球員，司職後衞，效力過廣島三箭，及德島漩渦。
石川靜

石川靜 ，係日本嘅一個女藝人同埋配音員。
石川縣

石川縣（粵拼：Sek6 Cyun1 Jyun6*2）係日本本州嘅其中一個縣。
2024年1月1號，石川縣嘅能登半島發生7.6級地震。
石川雅博

石川雅博（1990年5月23號—）係日本足球員，司職後衞，效力過德島漩渦，Albirex Niigata Singapore，及盛岡仙鶴。
石川綾乃

石川綾乃 ，係日本嘅一個女藝人同埋配音員。
石川龍也

石川龍也（1979年12月25號—）係日本足球員，司職後衞，效力山形山神。
石川郡

石川郡（日文：石川郡／いしかわぐん Ishikawa gun */?）係日本福島縣嘅一個郡。
神奇四俠

神奇四俠係驚奇漫畫整出嚟嘅超級英雄組合。
故仔講四個人－Reed Richards、Susan Storm、Jonathan Storm同Benjamin Grimm－去外太空冒險，但因為意外，佢哋吸收咗宇宙射線，有咗超能力。佢哋每個都有自己嘅外號，分別係神奇先生（Mister Fantastic）、隱形女俠（Invisible Woman）、霹靂火（Human Torch）、石頭人（Thing）。

石頭人
超強抗擊打能力
大力，開頭只有5噸嘅力，之後訓練就升到而家嘅100噸力量。
神奇小蛛網2

《神奇小蛛網2》（英文：Charlotte's Web 2: Wilbur's Great Adventure）係一部由美國嘅派拉蒙電影公司製作、2003年3月18號以錄影帶首映方式發行嘅動畫戲電影。佢係1973年電影《神奇小蛛網》嘅續集，由Mario Piluso執導。電影由派拉蒙，環球影業同尼克國際兒童頻道製作。派拉蒙電影公司負責喺北美發行，環球影業負責喺其它地區發行。
神奇小子

神奇小子（パーマン，Perman）係日本漫畫家藤子·F·不二雄嘅作品，曾經由1966年起連載2年及1983年再連載3年，後來幾次被改編成電視及電影動畫。
香港嘅亞洲電視於1984年喺本港台播放神奇小子動畫。

劇情簡介
故事講述小學生德仔（須羽満夫）喺某一日無意中「幸運地」遇上負責保衛銀河嘅神奇金剛，被委以重任，成為保護地球嘅神奇小子1號。德仔原本只係一個普通嘅小學生，得到鳥人嘅道具後，包括神奇頭盔、飛天斗蓬、神奇襟章及替身機械人，成為擁有超能力嘅英雄。

神奇小子
1號－神奇小子／德仔（パーマン／須羽満夫）（香港粵語配音：沈小蘭（真身）/ 譚淑英（替身））
漫畫主角。平時係個懶惰、粗心、有啲蠢嘅小學生，變身為神奇小子後性格會發生變化。鍾意金麗華（星野スミレ）同埋同學澤田蜜子（ミチ子）。驚甴曱。
2號－貔貅（ブービー）（香港版粵語配音：葉少榮）
猩猩。漫畫初期同媽媽住喺動物園，後期設定為係一對老年夫婦嘅寵物。鍾意吃香蕉。同隔籬隻狗係好朋友。
3號－神奇少女／金麗華（パー子／星野スミレ）（香港版粵語配音：雷碧娜）
日本最受歡迎嘅少女偶像。對其他神奇小子一直隱瞞身份。鍾意神奇小子一號，但一直冇表露。
4號－神奇羅漢／大山法善（パーやん／大山法善）（香港版粵語配音：陸頌愚）
出生喺大阪嘅金福寺。頭腦相當好，多次運用智慧解決問題。鍾意賺錢，自己搞咗一間小型運輸公司。
5號－パー坊／山田浩一
彩色電視版冇嘅人物，係一名一歲半嘅BB，由於見到神奇小子嘅真面目，所以成為神奇小子嘅成員。由於單行本冇收錄相關嘅故事，所以冇乜讀者知道佢嘅存在。直到2002年紀念特別映畫而出版嘅My First BIG『パーマン パーマン永遠なれ!!』（第3卷），至正式收錄故事『5號嘅誕生』。
神奇金剛（バードマン）（香港版粵語配音：黃志成）
畀各位神奇小子道具嘅外星人。如果有人泄漏神奇小子嘅秘密會俾佢變成動物。但實際上佢好溫和，總係諗辦法令神奇小子改正錯誤。性格有啲毛糙。

須羽家
須羽満太郎
德仔阿爸。
媽媽
德仔阿媽。
須羽ガン子
德仔個妹。

其他
貔貅嘅主人
一對老年夫婦。

主要能力
收藏方法：將斗蓬同埋襟章擺喺頭盔裏面，三者可以被搓揉縮小，並收埋喺耳窿入面。
頭盔 - 除了用嚟隱藏身份之外，載上頭盔後力大無窮，並可以增強骨嘅強度達6600倍。耳嘅中間裝有萬能翻釋機。
斗蓬 - 用特殊纖維製作，着上身之後可以能反重力推進，自由飛行。最高時速119km（第1作時係91km），如果神奇小子手連手飛嘅話，可以再增加速度。
襟章 - 通話器、潛水氧氣囊及簡易雷達。
替身機械人 - 喺神奇小子活動期間，佢哋可以將機械人變成一個同自己一模一樣嘅替身，掩人耳目。德仔成日用佢嚟幫自己開小差或做功課，但時間耐咗亦同替身產生友情。開關喺機械人嘅紅色鼻上面，德仔多數將佢收埋喺書床嘅大櫃桶入面。

完結篇
完結篇係主角德仔被選出到超人星學習，臨走前3號畀佢睇自己嘅真面目。喺作者另一部漫畫多啦A夢中，已經成年成為明星嘅3號曾多次出現，堅守住青梅竹馬嘅感情，重等緊1號返嚟。
神奇小蛛網

《神奇小蛛網》（英文：Charlotte's Web）係一部於1973年上映嘅美國動畫戲電影，由 Hanna-Barbera 改編E·B·懷特嘅小說《莎樂嘅網》。
影片由派拉蒙電影公司喺1973年3月1號發行，導演係查爾斯·尼科斯（Charles A. Nichols）同高本嚴（Iwao Takamoto）。套戲同小說一樣講隻叫做莎樂嘅蜘蛛同一隻豬韋伯之間嘅友誼。影片喺1973年2月22號喺紐約上映，分別之後喺1973年3月30號、8月11號同8月25號喺西德，瑞典同埋日本上映。
派拉蒙電影公司喺2003年推出《神奇小蛛網》嘅續集《神奇小蛛網2》。

故仔
參見：莎樂嘅網.
故事與原著基本相同。
羅安達

羅安達（Luanda）係非洲國安哥拉首都、最大城市、重要港口同埋全國嘅政治、文化、經濟、交通嘅中心。呢座城喺安哥拉西部、撒哈拉沙漠以南、大西洋沿岸。
羅宋湯

羅宋湯（俄文、烏克蘭文：борщ，波蘭文：barszcz）係一種東歐或中歐嘅濃菜湯。「羅宋」呢個名嘅根據係嚟自Russian soup嘅上海話音譯（羅宋即Russian，源自早年上海嘅洋涇濱英文，[lúsòŋ]），Russian borscht（borshch）係另一常用嘅名，但係源自烏克蘭。
所有羅宋湯都用紅菜頭湯做底，然後可以加入第啲菜。最簡單嘅羅宋湯只有紅菜頭、食鹽、糖、胡椒粉同一啲檸檬汁。其他經常加入嘅蔬菜包括椰菜、番茄、薯仔、芹菜同洋蔥。成分每個地方都有唔同。波蘭人經常加椰菜同薯仔，烏克蘭人就加番茄。間中又會加牛腩或用清牛肉湯做嘅。成湯之後凍熱飲都得。歐洲同美洲人經常加一啲酸淡忌廉。
羅宋湯起源自烏克蘭。正宗嘅羅宋湯係指嚟自俄羅斯[未記出處或冇根據]嘅紅菜湯，近住俄羅斯嘅東歐國家好似波蘭、烏克蘭都流行呢種鮮甜濃郁嘅雜菜湯。亞洲嘅唔少西餐廳亦有供應。
羅家聰

羅家聰（英文：Eddie Law），香港建制派（親中派）政治人（佛山市政協委員），亦係一名生意人（經營陶瓷生意）。

選舉經歷
喺2021年9月，佢成為香港特别行政區選舉委員會委員(內地港人團體代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係伍惠卿，有一對仔女（羅博軒、羅雅文）。

馬主生涯
佢喺2001-2002馬季開始喺香港賽馬會做馬主，名下賽駒包括福星常臨、金驥明駒、金巴利來、開心陶寶、叻陶寶、勇陶寶、進優、進優自在。此外，佢亦係「禪勝賽馬團體」（禪勝寶駒、禪勝輝煌嘅馬主團體）嘅成員。
羅守耀

羅守耀（Dennis Sau-yiu LAW，1963年—），祖籍廣東番禺，香港出世，香港親中派電影人。現任裕泰興集團董事總經理同銀河映像（星採多媒體前身）(8130.HK)前主席。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
羅安琪

羅安琪，台裔親北京派商人，八方國際（香港）公司董事長。

政治立場
佢政治立場係親中派，主張兩岸進一步交流。
羅定

羅定喺中國廣東。家下係雲浮市下便一個縣級市，叫羅定市。
佢喺廣東省西部，西江之南，東有云霧山脈，西有云開山脈，南接高雷，西通桂、黔、滇，係西江走廊嘅交通要衝，自古被視為門庭防衛，撫綏重地。

地理
羅定地處北緯22°25′11″～22°57′34″，東經111°03′08″～111°52′44″，位於廣東省西部。東邊係雲浮市雲安區，東南陽江市陽春市，西南靠廣東茂名市信宜市，東北連廣東雲浮市鬱南縣，西部同廣西岑溪市交界，係廣東出入大西南地區嘅一個重要門戶，曾經係廣東鎮守嶺西南嘅一個軍事重鎮，史稱「撫綏重地，門庭巨防」。

史
大元嗰陣，羅定原本係德慶路下便嘅瀧水縣。
大明洪武元年個縣歸德慶州。萬曆五年五月（1577年6月5號），個縣升為羅定州，直隸布政司。萬曆七年，佢之下置瀧水、新寧、從化三個千戶所。羅定有兩個縣，叫東安縣同西寧縣。
大清嗰陣，羅定跟明制，係個直隸州，叫羅定直隸州。有兩個縣，東安縣同西寧縣。個州歸廣肇羅道。
1914年，民國三年，東安縣改名雲浮縣。
1958年，羅定同鬱南縣合併，改名羅南縣。1960年，羅南縣改名羅定縣。又到1962年，羅定縣分出羅定同鬱南縣，恢復以前嘅鬱南縣同羅定縣。
1993年4月8號，羅定縣經中央批復，升級為羅定市（縣級市），廣東省直轄，肇慶市代管。原羅定縣為羅定市行政區域，政府內部設置無變化。
1994年4月5號，中央批復同意調整肇慶市行政區域，將肇慶市嘅羅定市、雲浮市（縣級市）、新興縣、鬱南縣分出，另外成立新嘅地級市——雲浮市，批復中講明講肇慶市嘅雲浮市、新興縣、鬱南縣併入新設嘅雲浮地級市，雲浮市地級市人民政府駐地設喺新設嘅雲浮市雲城區。羅定縣級市由省管轄。
1994年4月28號，廣東省人民政府委託雲浮市代管縣級羅定市。（呢度存在爭議，中央批復羅定應該由省直接管轄，廣東省話羅定市直接併入雲浮市，而中央政府並無任何文件支持羅定市併入雲浮市，從而導致今日嘅羅定市民並無認同雲浮市。）
2012年開始，羅定市被廣東省人民政府定為廣東省第二批省直管縣財政試點城市，羅定市第一次從財政上回歸廣東省直轄。羅定市下一步講爭取行政上一齊回歸省直轄。
2012年，羅定市第一條高速公路（雲羅高速）建成通車（設雙東出口）。2013年，羅定第二條高速公路通車（羅岑省界高速）（設附城、榃濱出口），羅定至陽江嘅高速公路將會喺2016年嘅國慶節通車（設圍底、羅平、朗塘出口）。深圳至羅定高速會喺2017年建成通車，到時羅定落深圳嘅時間將縮短到兩個半鐘，設沖花、華石出口，從此，羅定嘅東、南、西、北位都會有高速公路出入口。
2016年，羅定嘅全國人民代表建議廣州至湛江高速鐵路途經羅定並設羅定站。

政區
截至2012年6月30號，羅定市轄4個街道、17個鎮：羅城街道、素龍街道、附城街道、雙東街道、羅鏡鎮、太平鎮、分界鎮、羅平鎮、船步鎮、兩塘鎮、蘋塘鎮、金雞鎮、圍底鎮、華石鎮、榃濱鎮、黎少鎮、生江鎮、連州鎮、泗綸鎮、加益鎮、龍灣鎮。
羅定邦中學

羅定邦中學（英文：Law Ting Pong Secondary School），簡稱羅記、羅中，係香港一間英文中學，喺新界大埔馬聰路8號，1991年由羅氏信託基金創立，校名紀念羅定邦。學校喺1998年被政府評定為香港114間有條件用英文教嘅其中一間第1組別（Band 1）中學，屬大埔區內六間傳統英中之一，係大埔區地區名校。
羅家寶

羅家寶（粵拼：lo4 gaa1 bou2，1930年6月—2016年4月21號）係中國粵劇表演家、中國國家級非物質遺產傳承人、及粵曲唱腔「蝦腔」嘅發明人，廣東佛山順德人，佢亦係香港粵劇演員羅家英嘅堂亞哥。1950年代時唱嘅蝦腔更加唱到周圍都係，而且喺海外都有一定影響力。2010年12月底攞過第一屆廣東省文藝終身成就獎返嚟。
2016年4月21號21點18分（UTC+8），佢喺廣州中山大學附屬第一醫院病逝，終年85歲。
羅安娜

羅安娜（Ana Maria Da Roza，1997年—）係香港女藝人，亦係一位健力運動員。佢係個混血兒，爹哋係葡萄牙人，媽咪係香港人。佢2021年參與ViuTV搞嘅真人騷選秀《全民造星IV》，40強止步。

簡歷
羅安娜係位混血兒，大學讀香港理工大學旅遊管理，參加過大專聯校歌唱比賽。
羅安達省

羅安達省係安哥拉嘅一個省，喺國土西北部，首府羅安達。
穀物

穀物係指可以用嚟食嘅禾本科植物嘅種子，大致分為麥、稻同粗糧三大類，主要成份係澱粉。

生物學
一種穀物嘅結構，呢度係小麥。A：植物；B 成熟嘅穗；1 開花前嘅小穗；2 開花同展開嘅小穗，放大咗；3 有穎苞嘅花；4 雄蕊；5 花粉；6 同 7 帶汁液鱗片嘅子房；8 同 9 痕跡嘅部分；10 果皮；11–14 穀粒，原本大小同放大咗嘅。
穀物係禾本科嘅草本植物，可以產生食得嘅穀粒。喺植物學上，穀物係一種穎果，即係佢嘅種皮同果皮係融合埋一齊嘅。 禾本科植物嘅莖除咗喺節嘅位置之外都係空心嘅，仲有狹窄嘅互生葉排成兩行。 葉嘅下部包住莖，形成葉鞘。葉由葉片嘅基部生長，噉樣可以保護生長中嘅分生組織唔被食草動物食到。 花通常係雌雄同體嘅，但粟米除外，主要係靠風媒傳粉，不過有時昆蟲都會幫手。
最著名嘅穀物包括粟米、稻米、小麥、大麥、高粱、小米、燕麥、黑麥同黑小麥。 有啲其他植物俗稱都叫做穀物，不過其實佢哋唔係禾本科植物；呢啲偽穀物包括蕎麥、藜麥同莧。
穀梁氏

穀梁（粵拼：guk1 loeng4）係唐人姓氏，喺《百家姓》裏頭排第457位，依家經已冇乜人用。
呢篇穀梁氏係同姓氏有關嘅楔位文章，重未寫完嘅。麻煩你幫手充實佢。
穀類早餐

穀類早餐，又叫穀物早餐，係各種用穀物整嘅早餐嘢食，通常唔使㷫熱，落牛奶就食得，又或者用乳酪同生果取代。
穂積諒

穂積諒（1994年5月30號—）係日本足球員，打後衞位置，效力八戶於南鄉。
穀梁傳

《穀梁傳》，係中國周代嘅一本書，相傳由戰國時期孔子弟子子夏個門生穀梁子寫，內容係註釋《春秋》呢本史書。佢係儒家十三經其中一本，又同《左傳》、《公羊傳》夾埋叫「春秋三傳」。
穀雨

穀雨係廿四節氣中嘅第六個，響陽曆4月20號或者4月21號，亦即係太陽響黃經30°嗰日。
穀氨酰胺

穀氨酰胺（英文：glutamine）係一種氨基酸。
穀氨酸

穀氨酸係一種氨基酸。佢係動物體內中樞神經系統入面一種重要嘅興奮性神經遞質。
穀王誕

穀王誕，減筆寫做穀王𧩙、穀王旦，係穀王嘅寶誕，響正月初八。
穀神星

穀神星（符號：, Ceres）或小行星1係太陽系中最細嘅、亦係唯一一粒位於小行星主帶嘅矮行星，響2006年8月24號喺布拉格舉行嘅第26屆國際天文聯會入面穀神星劃咗入矮行星。
佢係小行星帶中最大嘅天體。由意大利天文學家皮亞齊發現，響1801年1月1號公佈。
穀神星嘅直徑大概950公里，係小行星帶之中已知最大最重嘅天體，大概佔小行星帶總質量嘅三分之一。近期嘅觀測表明穀神星接近球體，唔似更低重力嘅天體冇規則嘅形狀。穀神星表面可能由水冰同各種水合礦物組成，好似碳酸鹽同粘土等，整體可分為巖殼同佢下面嘅冰幔，響外殼下，甚至可能存在一個液態水嘅海洋，咁令佢成為尋找外星生命嘅潛在目標之一。穀神星可能擁有包含水氣嘅稀薄大氣層。
薩克遜－雁候

薩克遜－雁候（德文：Sachsen-Anhalt，又譯薩克森－安哈爾特），係德國東面嘅一個聯邦州，首府麥德堡。
薩克遜人

薩克遜人（Saxons），又譯撒克遜人，係日耳曼人嘅分支，起源自今日德國薩克遜地區，公元5世紀入侵不列顛。
呢篇薩克遜人係關於族群嘅楔位文章，仲未完成嘅。麻煩你幫手補充佢嘅內容。
薩利希海

薩利希海（Salish Sea）係太平洋嘅海，喺加拿大卑詩省同美國華盛頓州之間，面積約莫有1.8萬平方公里。
薩利斯迪薩拉特

薩利斯迪薩拉特（法文：Salies-du-Salat，法文讀音：[salis dy salat]）係法國嘅一個市鎮，位置喺奧斯坦尼大區嘅上加龍。
薩凡納區

薩凡納區係毛厘士嘅一個區，喺國土南部，首府蘇亞克。
薩列哈爾德

薩列哈爾德（俄文：Салехард），係俄羅斯亞馬爾-涅涅茨首府，人口4.3萬。
薩勒曼

薩勒曼（1935年12月31號—）係當今沙地阿剌伯國王，2015年繼位。
維多港

維多港（Victor Harbor），或者譯維克多港，係澳洲南澳洲富勞里友半島一個城鎮同海港，喺阿地利南面80公里，人口約莫有1萬。
維多利亞與亞厘畢博物館

維多利亞與亞厘畢博物館（英文：Victoria and Albert Museum）係英國倫敦肯辛頓-車路士區一座博物館，1852年開館，用裝飾藝術做主題，收藏品超過450萬件。博物館個名係紀念嗰時嘅維多利亞女王同王夫亞厘畢親王。
維基同享有多媒體嘅嘢：
Victoria and Albert Museum（類）
維多利廣場

明細原名維多利廣場類型building complex[*]用途商場、寫字樓、娛樂悠閒建築風格現代建築設計廣州城建開發設計院建築主廣州市第二建築工程有限公司事業主香港越秀投資有限公司管理廣州城建開發集團有限公司構造鋼鐵玻璃幕墻結構佔地面積19,600.00㎡建築面積143,459.60㎡143,459.60㎡樓數主樓：地上52層樓，地下4層樓。副樓：地上36層樓，地下4層樓。高度主樓：222米副樓：116米逳手1994年落成1996年喺邊中國 廣東省 廣州市 天河區天河路同體育西路交界嘅西北邊座標23°08′15″N 113°18′57″E﻿ / ﻿23.1375°N 113.3159°E﻿ / 23.1375; 113.3159
維多利廣場（粵拼：wai4 do1 lei6 gwong2 coeng4，英文：Victory Plaza）係中國廣東省廣州市嘅其中一間綜合性嘅高樓大廈，而呢間大廈喺天河區嘅天河路同體育西路交界嘅西北邊，附近冇幾遠就係廣州購書中心。

負責方
呢間大廈係由廣州城建開發設計院嚟負責設計；廣州城建開發集團有限公司嚟負責開發；香港越秀投資有限公司嚟負責投資；廣州市第二建築工程有限公司嚟負責起呢棟大廈。

逳手同落成時間
呢間大樓喺1994年開始逳手，1996年落成。

性質
佔地面積
全體面積：19,600.00㎡
建築面積：143,459.60㎡
樓層
1棟主樓、1棟副樓
主樓：
地上52層樓，地下4層樓。
副樓：
地上36層樓，地下4層樓。
高度
主樓：222米
副樓：116米
維多利亞皇家植物園

維多利亞皇家植物園（英文：Royal Botanic Gardens Victoria）係澳洲維多利亞州墨爾本一個公園，1846年開放，佔地38公頃，入面有超過8,500品種嘅植物。
維多利亞站

維多利亞站（英文：London Victoria station）係英國倫敦地下鐵區域綫、環綫同維多利亞綫嘅車站，屬第1收費區，喺大倫敦西敏市。
維奇

維奇（Vigilius，又譯維吉呂，—555年6月7號）係羅馬天主教第59任教宗，537年到555年在位。
維多利亞碧咸

維多利亞碧咸（Victoria Beckham，1974年4月17號—）係英國前女歌手，前組合辣妹合唱團成員。佢係足球員碧咸嘅老婆。
荷亨佐倫家族

荷亨佐倫家族（有譯荷軒蘇蘭族、霍恩佐倫家族；德文：Haus Hohenzollern）係歐洲嘅一個著名家族，喺歐洲歷史上扮演徂重要嘅角色。

名
荷亨佐倫家族名係跟據家族祖居荷亨佐倫城堡嚟命名。荷亨佐倫城堡響1000年起好，不過原先嘅城堡後嚟畀人整壞咗，跟住由普魯士國王腓特烈·威廉四世響1819年決定重新起過。依家嘅荷亨佐倫城堡係響1850年至1867年期間起好，由建築家Von Prittwitz同Stuler改建而成。
啲人普遍譯「霍亨索倫家族」，但呢個名其實係嚟自唔正確嘅德文發音。響由周全翻譯嘅《不含傳說的普魯士》呢本書入面，認為「Hohenzollern」應該要譯「霍恩佐倫」。香港華字日報就譯「荷軒蘇蘭族」。亦有人譯「荷亨佐倫家族」。

史
荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡 。後來家族分裂成信奉天主教嘅舒華賓分支同信奉新教（信義宗）嘅法蘭克分支，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室。1918年德國爆發革命，帝制被人推翻，威瑪共和國成立；1947年羅馬尼亞爆發革命，成立社會主義嘅羅馬尼亞人民共和國，正式宣告荷亨佐倫家族作為王族嘅歷史劃上徂句號。

現況
荷亨佐倫家族嘅兩個分支今日都重喺道，其中舒華賓分支認卡爾·腓特烈·荷亨佐倫親王做族長，而法蘭克分支就認普魯士王子基奧格·腓特烈做族長。另外仲有羅馬尼亞分支，不過羅馬尼亞前國王米海一世響2011年話要脫離荷亨佐倫家族，並且唔承認荷亨佐倫家族一直以嚟奉行嘅薩利克法，宣佈由大女瑪嘉塔公主做族長。
荷伯特

荷伯特（又叫荷巴[未記出處或冇根據]，國語叫荷巴特，普通話叫霍巴特；英文：Hobart）係澳洲塔斯曼尼亞首府同最多人嘅城市，亦係澳洲第二古老城市，僅次於悉尼。荷伯特係澳洲第十二大城市，城市人口超過廿萬，面積1357.3平方公里。
荷伯特係澳洲、法國兩國嘅南極研究母港，經常有南極研究船到港補給。

歷史
荷巴特嘅土著係半遊牧嘅摩鴻尼亞族。1803年英國人喺力頓灣（Risdon Cove）成為首批刑事定居者。1804年，居地移到荷巴特蘇莉芬灣（Sullivan's Cove）現址。後來歐洲人同土著爆發血腥衝突，加上歐洲人帶來嘅疾病，將土著消滅。
德文河（Derwent Water）口係全澳洲最好嘅深水港之一，亦係世界第二深嘅天然港（僅次於巴西里約熱內盧），佢曾經係南大洋嘅鯨魚同海豹貿易中心，後來佢迅速發展成一個主要港口。

地理
荷巴特處於塔斯曼尼亞東南嘅德文河口。市中心位於西岸，鄰接蘇莉芬灣。荷巴特市郊區沿河分散及至威靈頓山（Mount Wellington）腳下，覆蓋河東、西兩岸嘅相當大地域。

氣候
荷巴特屬温帶海洋型氣候，四季分明。夏季由十二月到二月，冬季由六月到八月。

娛樂
荷巴特冇咩娛樂，因為只有兩間戲院同小量商場食肆。但逢週末可去比較熱鬧嘅沙拉曼卡市集（Salamanca）。
荷巴特重有塔州管絃樂團（Tasmania Symphony Orchestra，TSO），駐喺市中心河邊嘅聯邦音樂演奏廳，提供全年嘅演奏節目。荷巴特嘅皇家劇場喺澳洲最古老嘅劇場。荷巴特沙灣（Sandy Bay）區重有皇家遊艇會。

教育
塔斯曼尼亞大學（又叫德望大學）喺沙灣區有一校園。
荳漿

荳漿（粵拼：dau6 zoeng1），又寫豆漿，又叫荳奶，係嘢飲一種，用黃荳整嘅漿，起源自中國。
荳漿含有植物雌激素，有研究發現，植物雌激素嘅雌激素效力强勁，佢哋可能會引發原本由生理雌激素所引起嘅好多生物反應，係停經女人嘅恩物。
荳漿營養成份，同牛奶好接近，含有植物性蛋白質同微量鈣質，食素嘅人或者對奶類有敏感嘅人可以用嚟代替奶。成份比較如下：
荷包島

荷包（Kukok Ngao Kok），又叫荷包島，喺中國廣東，家下係珠海市下一島。荷包島形曲折，主要有三個大灣，下有好多細灣。

地理
荷包係廣東沿岸諸島之一。周圍大啲嘅島，北有大杧，東北有高欄，西有大襟。佢北面同大杧之間，有個島仔叫杧仔。
荷包北面有兩個灣，東嘅叫籠桶灣，西嘅叫大灣，而南面有個更大嘅灣，叫南灣。
荷包地勢平坦，之不過東有大腦山，高389米，西望洋山有山高206米。
荷包上主要聚居地係荷包村，喺島嘅北面。另有外重有幾條村。
荳蓉酥

荳蓉酥係種唐餅，用綠荳蓉做餡，通常都會有鹹蛋黃入面，所以又叫蛋黃荳蓉酥。
荳蓉酥亦係嫁女餅常見款式，外表整到黃色，所以又叫黃綾荳蓉酥。
荷亨斯陶芬

荷亨斯陶芬（Hohenstaufen或者Staufer）係歐洲中世紀一個王室，1079至1268年統治施瓦本公國，亦曾經喺1138至1254年統治神聖羅馬帝國，1268年滅絕。